PATVIRTINTA
Alytaus miesto savivaldybės mero
2025 m. gruodžio 17 d.
potvarkiu Nr. M-453

BUTŲ, SKIRTŲ APSAUGOTO BŪSTO VEIKLAI VYKDYTI, PIRKIMO SKELBIAMŲ DERYBŲ BŪDU SĄLYGŲ APRAŠAS

1. I SKYRIUS 
1. BENDROSIOS NUOSTATOS

1. Butų, skirtų apsaugoto būsto veiklai vykdyti, pirkimo skelbiamų derybų būdu sąlygų aprašas (toliau – Aprašas) reglamentuoja butų įsigijimo Alytaus miesto savivaldybės (toliau – Savivaldybė) nuosavybėn sąlygas ir tvarką. 
2. Butų pirkimo tikslas – plėtoti Alytaus miesto apsaugoto būsto paslaugas, skirtas socialinių paslaugų gavėjams (asmenims, turintiems intelekto ir (ar) psichikos negalią), sukurti paslaugų gavėjams vietas naujoje ar modernizuotoje infrastruktūroje.
3. Apraše vartojamos sąvokos suprantamos taip, kaip jos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos apraše, patvirtintame Lietuvos Respublikos Vyriausybės 2017-12-13 nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (toliau – Nutarimu patvirtintas aprašas), ir kituose teisės aktuose.
4. [bookmark: n_4]Savivaldybė, pirkdama butus, vadovaujasi Nutarimu patvirtinto aprašo nuostatomis, Nekilnojamųjų daiktų pirkimo Alytaus miesto savivaldybės vardu tvarkos aprašo, patvirtinto Alytaus miesto savivaldybės tarybos 2022-11-30 sprendimu Nr. T-338 „Dėl Nekilnojamųjų daiktų pirkimo Alytaus miesto savivaldybės vardu tvarkos aprašo patvirtinimo“, nuostatomis, Butų, skirtų apsaugoto būsto veiklai vykdyti, pirkimo ekonominio ir socialinio pagrindimo aprašu, šiuo Aprašu ir kitais su pirkimu susijusiais dokumentais.
2. Butų pirkimo procedūras organizuoja ir pirkimą atlieka Butų, skirtų apsaugoto būsto veiklai vykdyti, pirkimo komisija (toliau – Komisija). 
3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.

II SKYRIUS 
PIRKIMO OBJEKTAS IR PRIVALOMIEJI REIKALAVIMAI 

4. Pirkimo objektas – butai, esantys Alytaus mieste. Pirkimas skaidomas į V dalis:
4.1. I dalis – 2 kamb. buto pirkimas;
4.2. II dalis – 2 kamb. buto pirkimas;
4.3. III dalis – 2 kamb. buto pirkimas;
4.4. IV dalis – 2 kamb. buto pirkimas;
4.5. V dalis – 2 kamb. buto pirkimas.
5. Tas pats kandidatas gali teikti pasiūlymą dėl vienos ar kelių pirkimo dalių.
6. Reikalavimai, kuriuos turi atitikti perkami butai:
6.1. butas turi būti įregistruotas Nekilnojamojo turto registre kaip gyvenamosios (butų) paskirties patalpa, suformuota kaip atskiras nekilnojamasis daiktas. Faktinis patalpų išdėstymas turi sutapti su buto kadastro duomenų byloje nurodytu išdėstymu;
6.2. buto ir pastato, kuriame jis yra, statybos baigtumas turi būti 100 procentų;
6.3. buto fizinis nusidėvėjimas turi būti ne didesnis kaip 60 procentų (pagal Nekilnojamojo turto kadastro duomenis);
6.4. butas negali būti areštuotas, negali būti teismo ginčo objektas ir negali būti kitaip suvaržytas taip, kad ribotų jo perleidimą;
6.5. 2 kambarių buto bendras plotas turi būti ne mažesnis kaip 39 kv. m ir ne didesnis kaip 57 kv. m. Abu kambariai turi turėti atskirus įėjimus (negali būti pereinamų kambarių);
6.6. butas negali būti bendrabučių tipo ar koridorių sistemos, negali būti su bendro naudojimo virtuve, tualetu, dušu ar vonia. Negali būti įrengtas mediniuose ar karkasiniuose namuose, pusrūsiuose, palėpėse ar praėjimuose;
6.7. bute turi būti įrengti visi komunaliniai patogumai: veikiantis vandentiekis, kanalizacija, centrinis arba vietinis šildymas (išskyrus krosnis ir židinius). Bute turi būti įrengti įvadai ir apskaitos prietaisai (šalto ir karšto vandens, elektros, dujų, jeigu yra dujotiekis);
6.8. bute turi būti įrengti santechnikos įrenginiai: vamzdynas, vonia arba dušo kabina, unitazas, praustuvas, plautuvė ir vandens maišytuvai. Visi santechnikos įrenginiai turi būti: be rūdžių, be įtrūkimų ar skilimų, nepraleidžiantys vandens, su tvirtai pritvirtintais elementais;
6.9. bute turi būti įrengta veikianti elektros instaliacija: kištukiniai lizdai ir jungikliai turi būti pritvirtinti, neįskilę ir veikti; apšvietimo įrenginių lizdai turi būti nepažeisti; negali būti neizoliuotų laidų; apšvietimo įrenginiai turi būti nesuskilę ir veikti. Bute turi būti įrengtas veikiantis dūmų detektorius;
6.10. bute turi būti baigta vidaus apdaila: sienos, grindys, lubos ir vidinės pertvaros turi būti padengtos apdailos medžiagomis (pvz., dažais, tapetais, plytelėmis, laminatu, parketu ir kt.). Visi paviršiai turi būti: be įtrūkimų, be atsisluoksniavimų, be drėgmės ar pelėsio požymių. Langai turi būti sandarūs (be paviršiaus tarpų, pučiamos oro infiltracijos). Vidaus durys turi atsidaryti ir užsidaryti be kliūčių; rankenos turi būti tvirtos; stikliniai intarpai turi būti nesuskilę;
6.11. bute turi būti įrengta veikianti dujinė arba elektrinė viryklė su orkaite (visi kaitviečių ir orkaitės elementai turi įsijungti).
7. Butai perkami su teisiškai įregistruotais priklausiniais (pvz., rūsiais). Butas ir jo priklausiniai iki pirkimo sutarties sudarymo turi būti atlaisvinti: juose neturi būti baldų, buitinės technikos ar kitų daiktų, išskyrus Aprašo 9 punkte nurodytus privalomus įrenginius ir įrangą.
8. Jeigu butas yra įkeistas, kandidatas kartu su pasiūlymu turi pateikti kredito įstaigos rašytinį leidimą (sutikimą) buto pardavimui. 
9. Jeigu butas yra renovuotas už negrąžintą kreditavimo įstaigos kreditą, kandidatas iki pirkimo sutarties sudarymo turi visiškai padengti kredito likutį ir pateikti tai patvirtinančius dokumentus.
10. Pirkimo sutarties sudarymo dieną turi būti sumokėti visi su buto išlaikymu susiję mokesčiai: už karštą ir šaltą vandenį, elektros energiją, šilumos energiją, dujas, vietinė rinkliava už komunalinių atliekų surinkimą ir kiti privalomi mokėjimai.

III SKYRIUS
SKELBIMAS APIE PIRKIMĄ

11. Apie skelbiamas derybas skelbiama Savivaldybės interneto svetainėje www.alytus.lt ir pasirinktinai bent vienoje visuomenės informavimo priemonėje. Skelbimų turinys visur turi būti tapatus.
12. [bookmark: part_f7ea632850b04b0d828911405d210780]Skelbime turi būti nurodyta:
12.1. [bookmark: part_56ec2e8631974ca6bcd4e602e68ea056]perkančiosios organizacijos rekvizitai: pavadinimas, kodas, adresas, telefono numeris, elektroninio pašto adresas;
12.2. [bookmark: part_2039ef47fb1d4a83a92ed6c05f4f76ca]nekilnojamųjų daiktų paskirtis, pavadinimas ir pageidaujama nekilnojamųjų daiktų buvimo vieta, pirkimo būdas;
12.3. [bookmark: part_955d2ebb24364b52992b827f550ff9d9]pasiūlymų ir dokumentų pateikimo terminai;
12.4. [bookmark: part_37ee365ae69f4b8aacc3a05af233ba2b]interneto adresas, kuriuo pasiekiami pirkimo dokumentai;
12.5. [bookmark: part_558efde0960943218ef7a650435c2dd4]kita svarbi informacija.
13. [bookmark: part_9c1a50442a464812aa2bc9f7a4cdadcc][bookmark: part_9cc1d35ff9584ed6995227f22453c17e]Kandidatas pasiūlymą ir parduodamų nekilnojamųjų daiktų dokumentus turi pateikti per skelbime nustatytą terminą, kuris negali būti trumpesnis kaip 25 dienos nuo skelbimo paskelbimo dienos.
14. [bookmark: part_5c628cc9611847ce8ecf07fc87c04199][bookmark: part_6a4e05b6b7384946a417c28603a1cb5b][bookmark: part_0fe360a8c08c4b9ea1c561c8196d4774]Jeigu kandidato pasiūlymas ir parduodamų nekilnojamųjų daiktų dokumentai gaunami pasibaigus skelbime nustatytam terminui, šie dokumentai grąžinami juos pateikusiam kandidatui.

IV SKYRIUS
PASIŪLYMŲ PARENGIMAS, PATEIKIMAS, KEITIMAS

15. Kandidatas, pageidaujantis dalyvauti derybose, turi pateikti užpildytą Pasiūlymo dalyvauti derybose formą (1 priedas). Kandidatas pasiūlymą turi pateikti per perkančiosios organizacijos skelbime nustatytą terminą. Pasiūlymai registruojami pasiūlymų registracijos žurnale.
16. Pasiūlymai priimami darbo dienomis ir darbo valandomis Alytaus miesto savivaldybėje, Rotušės a. 4, Alytuje, siunčiami paštu adresu Alytaus miesto savivaldybei, Rotušės a. 4, LT-62504 Alytus.
17. Pasiūlymus gali teikti fiziniai ir (ar) juridiniai asmenys. Pasiūlymai ir kiti dokumentai turi būti pateikti lietuvių kalba. Tas pats kandidatas gali teikti pasiūlymą dėl vienos ar daugiau pirkimo dalių. 
18. Kandidatas kartu su pasiūlymu turi pateikti šiuos dokumentus: 
18.1. nuosavybę patvirtinančius dokumentus (Nekilnojamojo turto registro Duomenų bazės išrašą, ne senesnį kaip 1 mėn. nuo pasiūlymo teikimo datos);
18.2. kadastro duomenų bylos kopiją;
18.3. fizinio nusidėvėjimo procentą patvirtinančius dokumentus;
18.4. energinio naudingumo sertifikato kopiją ar kitus, energinio naudingumo klasę patvirtinančius, dokumentus (vadovaujantis Lietuvos Respublikos statybos įstatymo 51 straipsnio 3 dalies 3 punktu, parduodant ar išnuomojant pastatus ir (ar) jų dalis (butus, kitos paskirties atskiro naudojimo patalpas), pastatų energinio naudingumo sertifikavimas yra privalomas. Parduodami butai turi būti įvertinti ir sertifikuoti pagal Lietuvos Respublikos statybos įstatymo nuostatas ir statybos techninio reglamento STR 2.01.09:2016 „Pastatų energinio naudingumo projektavimas ir sertifikavimas“ reikalavimus. Savivaldybė pagal galimybes siekia įsigyti kuo aukštesnės energinio naudingumo klasės butus);
18.5. užpildytą Informacijos apie namo, kuriame yra parduodamas butas, renovavimą formą (2 priedas);
18.6. įgaliojimo, suteikiančio teisę asmeniui derėtis dėl buto pardavimo, pateikti pasiūlymą ir parduodamo buto dokumentus ir (ar) sudaryti pirkimo sutartį ar kitaip disponuoti butu, kai šis asmuo nėra buto savininkas, kopiją;
18.7. bendraturčių sprendimą (sutikimą) parduoti nekilnojamąjį daiktą Lietuvos Respublikos civilinio kodekso 4.79 straipsnio nustatyta tvarka (jeigu butas bendrosios nuosavybės teise priklauso ir kitiems asmenims);
18.8. kai butas parduodamas kartu su jam priskirtu žemės sklypu, – dokumentus, patvirtinančius, kad Lietuvos Respublikos žemės įstatymo 30 straipsnio 1 ir 2 dalyse ir kituose Lietuvos Respublikos įstatymuose nurodyti pirmumo teisę pirkti privačios žemės sklypą turintys asmenys atsisakė pirmumo teisės pirkti parduodamą žemės sklypą ar nepasinaudojo šia teise;
18.9. kitus dokumentus, jeigu jie yra reikalingi. 
19. Pasiūlyme turi būti nurodyta, ar butas parduodamas kartu su jam priskirtu žemės sklypu, jei ne – privaloma nurodyti butui priskirto žemės sklypo naudojimo sąlygas.
20. Pasiūlymo (su priedais) lapai turi būti sunumeruoti, susiūti taip, kad nepažeidžiant susiuvimo nebūtų galima į pasiūlymą įdėti naujų lapų arba juos pakeisti. Paskutinio pasiūlymo lapo antroje pusėje turi būti jį patvirtinantis kandidato parašas ir antspaudas (jei kandidatas juridinis asmuo) ir nurodomas lapų skaičius.
21. Pasiūlymas pateikiamas užklijuotame voke su atitinkamu užrašu, kurioms pirkimo dalims jis teikiamas, nurodomi kandidato rekvizitai (vardas ir pavardė arba pavadinimas (jei kandidatas juridinis asmuo), adresas, telefono numeris, el. pašto adresas). 
22. Kandidatas iki galutinio pasiūlymų pateikimo termino turi teisę pakeisti, papildyti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Savivaldybė jį gauna raštu iki pasiūlymų pateikimo termino pabaigos.
23. Pasiūlymas turi galioti 90 dienų. Jeigu pasiūlyme nenurodytas jo galiojimo laikas, laikoma, kad jis galioja tiek, kiek numatyta pirkimo dokumentuose. Pasiūlymų galiojimo laikotarpiui nepasibaigus, Savivaldybė gali prašyti, kad kandidatas pratęstų pasiūlymo galiojimą iki konkretaus nurodyto laiko, ir praneša apie tai visiems kandidatams. Jei kandidatas iki Savivaldybės nustatytos datos neatsako į Savivaldybės prašymą pratęsti pasiūlymo galiojimą, laikoma, kad jis atmetė prašymą pratęsti pasiūlymo galiojimo terminą. Bet kokiu atveju pasiūlymo galiojimo termino pratęsimas nesuteikia teisės kandidatui pakeisti pasiūlymo turinio.
[bookmark: part_8bfdd6a18ce34bedbdf306099513cafd][bookmark: part_72352e05bb424f258b8ec1d33d4dfa41]
V SKYRIUS
KVIETIMAS DERĖTIS
 
24. [bookmark: part_9f0e118198924a309a14b08686c34d0e][bookmark: part_cfa0aba59e644b4dbaf59b31577a995b]Pasiūlymai vertinami Komisijos posėdyje. Pasiūlymai vertinami konfidencialiai, nedalyvaujant pasiūlymus pateikusiems kandidatams. Komisija tikrina kandidatų pasiūlymus ir parduodamų nekilnojamųjų daiktų dokumentus, ar jie atitinka pirkimo dokumentuose nustatytus reikalavimus.
25. Jeigu kandidatas pateikė netikslius ar neišsamius duomenis apie atitiktį pirkimo dokumentų reikalavimams arba šių duomenų trūksta, perkančioji organizacija turi teisę nepažeisdama lygiateisiškumo ir skaidrumo principų prašyti kandidatą šiuos duomenis iki derybų pradžios patikslinti, papildyti arba paaiškinti.
26. [bookmark: part_a8824accd9ab44928c97e3627394843f]Perkančioji organizacija ne vėliau kaip per 7 darbo dienas nuo paskutinės pasiūlymų pateikimo dienos atmeta kandidatų pateiktus pasiūlymus, jeigu jie neatitinka pirkimo dokumentuose nustatytų reikalavimų, ir pateikia kandidatui motyvuotą atsakymą, kodėl jo pateikti dokumentai atmetami. 
27. [bookmark: part_732c1ba6030d4234be5af8001caa17c9]Komisija apžiūri parduodamus butus ir įvertina jų atitikimą Aprašo bei kitų pirkimo ar su pirkimu susijusių dokumentų reikalavimams. Pildomos Techninio vertinimo formos (3 priedas).
28. [bookmark: part_700e556608ee4d508e397f8c55fc6780]Perkančioji organizacija visiems kandidatams, kurių pasiūlymai neatmesti, ne vėliau kaip per 7 darbo dienas nuo pasiūlymo ir parduodamų nekilnojamųjų daiktų dokumentų pateikimo termino pabaigos vienu metu išsiunčia kvietimą derėtis dėl kainos ir kitų sąlygų.
29. [bookmark: part_bc5398dfd45c46fea71804c6aaf4f318]Jeigu kandidatui iki derybų pradžios patikslinus, papildžius ar paaiškinus duomenis paaiškėja, kad kandidato pasiūlymas neatitinka pirkimo dokumentuose nustatytų reikalavimų, perkančioji organizacija atšaukia kvietimą derėtis, atmeta kandidato pasiūlymą ir pateikia jam motyvuotą atsakymą dėl pasiūlymo atmetimo.
30. [bookmark: part_0fd3e347058f4e69905d4960249961a8]Kvietime derėtis turi būti ši informacija:
30.1. [bookmark: part_1eed778efad446a780e36b94f2b91b26]adresas, kur vyks derybos, derybų pradžios data ir valanda;
30.2. [bookmark: part_c9d5ecb0e2524fdbb07638da7a165763]derybų objektas;
30.3. [bookmark: part_44a0c0dad0044732a14a0bacc5817fdd]jeigu taikomas Aprašo 28 punktas, kokia papildoma informacija ar dokumentai turi būti pateikti iki derybų pradžios;
30.4. derybų kalba (kalbos);
30.5. kita svarbi informacija.

VI SKYRIUS
DERYBŲ VYKDYMAS
 
31. [bookmark: part_2afad42db35b4817bb73a3e51f1aed53][bookmark: part_ccf6c5063c6e4a4d8a28c3b6b776cf32]Derybų metu Komisija:
31.1. [bookmark: part_fed6d63a0f9146469f25f19586f6f78c]visiems kandidatams taiko vienodus reikalavimus, suteikia vienodas galimybes ir pateikia vienodą informaciją;
31.2. [bookmark: part_792c90343f5a4afcb278efd7bc258e73]su kiekvienu kandidatu derasi atskirai;
31.3. [bookmark: part_8554f03cefdf43a99976b9c43c4a8dc7]be kandidato sutikimo neatskleidžia tretiesiems asmenims jokios su jo dalyvavimu derybose susijusios informacijos.
32. Derybos protokoluojamos. Derybų protokolą pasirašo Komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.
33. [bookmark: part_d4ed139f2171407083a8b0dda19531ba]Derybų metu Komisija derasi dėl techninių, ekonominių ir kitokių pirkimo sąlygose nustatytų reikalavimų, taip pat dėl kainos.
34. [bookmark: part_557a832fed3440e2adef7056a01ff893]Derybos su kandidatu laikomos įvykusiomis ir pasibaigusiomis, kai galutinai susitariama dėl kainos ir (ar) pirkimo sąlygų, ir kai derybų rezultatai atitinka pirkimo dokumentus.
35. [bookmark: part_999b9d49df82440db11105e324157cfc]Komisija, atsižvelgdama į derybų rezultatus, sudaro pasiūlymų eilę (kiekvienai pirkimo daliai atskirai pagal ekonominio naudingumo vertinimo kriterijus, t. y., kiekvienoje pirkimo dalyje išrenkamas laimėjęs kandidatas, kurio pasiūlymo ekonominio naudingumo vertinimo kriterijus po derybų yra didžiausias (jeigu paaiškėja, kad yra daugiau butų, surinkusių vienodą balų skaičių, sudarant pasiūlymų eilę pirmiau bus įrašytas tas butas, kurio pasiūlymas pateiktas anksčiau)) ir  visiems derybose dalyvavusiems kandidatams išsiunčia informaciją apie pasiūlymų eilę ir derybų rezultatus. Kandidatas, kurio pasiūlymas pirmas eilėje, taip pat informuojamas apie jo pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka, ir pareigą sumokėti 50 procentų perkančiosios organizacijos patirtų turto vertinimo išlaidų, jeigu jis nepagrįstai atsisakytų sudaryti pirkimo sutartį.
36. [bookmark: part_b6cf87c63a1b4763ae497e675ce76052]Perkančioji organizacija, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. 
37. [bookmark: part_93f762b4915348298a18c750fe3deb64]Nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą. 
38. [bookmark: part_134a2defab7b49aab08c687bf14d1a87]Aprašo 40 punkte nurodytas reikalavimas, pagal kurį nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą, netaikomas, jeigu perkančioji organizacija pagrindžia nekilnojamųjų daiktų įsigijimo nuosavybėn didesne kaina tikslingumą.
39. [bookmark: part_82815674cb1c45ccae1829579c568a25]Atlikus nekilnojamojo daikto individualų turto vertinimą, kurio metu buvo nustatyta mažesnė nei kandidato pasiūlyta kaina, perkančioji organizacija gali pakartotinai derėtis dėl kandidato pasiūlytos nekilnojamojo daikto kainos.
40. [bookmark: part_1865a6912fcd4078b970dc9ad52a2286]Jeigu įvykus Aprašo 42 punkte nurodytoms pakartotinėms deryboms, laimėjusio kandidato pasiūlyta kaina neatitinka Aprašo 40 punkte nurodyto reikalavimo ir netaikomas Aprašo 41 punktas, perkančioji organizacija, vadovaudamasi Aprašo 39 punktu, atlieka kito pagal sudarytą eilę kandidato parduodamo nekilnojamojo daikto vertinimą.
41. [bookmark: part_6c1633b640644636a07781b3d1fab1fe]Kai taikant Aprašo 39–43 punktų nuostatas pasikeičia pasiūlymų eilė ar derybų rezultatai, perkančioji organizacija visiems derybose dalyvavusiems kandidatams išsiunčia patikslintą informaciją apie pasiūlymų eilę ir derybų rezultatus.
42. Sprendimas dėl derybas laimėjusio kandidato priimamas ne anksčiau kaip po
7 darbo dienų nuo informacijos apie pasiūlymų eilę ir derybų rezultatus (jei taikomas Aprašo 44 punktas, – nuo patikslintos informacijos apie pasiūlymų eilę ir derybų rezultatus) raštu išsiuntimo derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.
43. Perkančioji organizacija gali nesiderėti ir sudaryti pirkimo sutartį su pirminį pasiūlymą pateikusiu kandidatu, taip pat kandidato pirminį pasiūlymą vertinti kaip galutinį, kai jis neatvyksta į derybas ir (arba) nepateikia galutinio pasiūlymo, jeigu tokias galimybes ji nurodė pirkimo dokumentuose.

VII SKYRIUS
VERTINIMO KRITERIJAI

44. Pasiūlymų vertinimo kriterijai:
	 
	Vertinimo kriterijai
	Ekonominio naudingumo įvertinimas balais 

	1
	2
	3

	I.
	Kaina (C)
	Maksimalus balas – 50

	II.
	Techninio įvertinimo kriterijai (T)
	Maksimalus balas – 30

	II.1.
	Gyvenamosios patalpos (T1)
	 

	
	Su rūsiu
	0 arba 3

	
	0 balų – be rūsio
3 balai – su rūsiu
	

	
	Su balkonu
	0 arba 3

	
	0 balų – be balkono
3 balai – su balkonu
	

	II.2.
	Aukštas (T2)
	 0–10

	
	0 balų – butas yra 3 ar aukštesniame aukšte, pastate nėra lifto
5 balai – butas yra 2 aukšte, pastate nėra lifto
10 balų – butas yra 1 aukšte arba 2 aukšte, kai pastate yra liftas
	

	II.3.
	Langai (T3)
	0–5

	
	0 balų – visi langai nepakeisti (be stiklo paketų)
1 balas – visi langai nepakeisti (be stiklo paketų), bet įstiklintas balkonas
2 balai – <50 % visų langų pakeista su stiklo paketais
3 balai – 50 % visų langų pakeista su stiklo paketais
4 balai – >50 % visų langų pakeista su stiklo paketais
5 balų – visi langai pakeisti su stiklo paketais
	 

	II.4.
	Remonto būklė (T4)
	 

	
	Virtuvė

	0–3

	
	0 balų – netinkama būklė:
· Apdaila (sienos, grindys, lubos) stipriai pažeista: atsisluoksniavimai, plyšiai, drėgmė, pelėsis.
· Bent vienas iš pagrindinių įrenginių neveikia: viryklė, plautuvė, maišytuvas.
· Vandentiekio ar elektros taškai neveikia arba kelia pavojų.
1 balas – prasta būklė:
· Apdaila turi ryškių nusidėvėjimo požymių: įbrėžimai, dėmės, nedideli atšokimai.
· Visi pagrindiniai įrenginiai veikia, tačiau yra aiškūs nusidėvėjimo požymiai.
· Vandentiekio ir elektros taškai veikia, tačiau yra kosmetinių defektų (pvz., pažeistos rozetės, nesandarūs sujungimai).
2 balai – vidutinė būklė:
· Apdaila tvarkinga, be pažeidimų; galimas nedidelis nusidėvėjimas, netrukdantis funkcijai.
· Visi pagrindiniai įrenginiai veikia be sutrikimų, nėra matomų pažeidimų.
· Vandentiekio ir elektros taškai tvarkingi ir saugūs.
· Nėra drėgmės, pelėsio ar konstrukcinių defektų.
3 balai – visiškai tvarkinga:
· Apdaila labai geros būklės, be pažeidimų ar nusidėvėjimo požymių.
· Visi pagrindiniai įrenginiai pilnai veikiantys, techniškai ir vizualiai tvarkingi.
· Vandentiekio ir elektros taškai kokybiški, saugūs, be defektų.
· Virtuvė parengta naudoti be jokių papildomų darbų.
	

	
	Vonia ir tualetas
	0–3

	
	0 balų – netinkama būklė:
· Apdaila stipriai pažeista: plyšiai, atsisluoksniavimai, drėgmė, pelėsis.
· Bent vienas įrenginys neveikia: praustuvas, klozetas, maišytuvas, vonia ar dušas.
· Yra aktyvūs vandens nutekėjimai, nuolatiniai užsikimšimai arba aiškūs santechnikos gedimai.
1 balas – prasta būklė:
· Apdaila turi aiškių nusidėvėjimo požymių: pavieniai įskilimai, dėmės, nusitrynusi apdaila, kosmetiniai defektai.
· Visi įrenginiai funkcionuoja, tačiau turi matomų nusidėvėjimo ar senėjimo požymių.
· Nėra aktyvių nuotėkių, tačiau galimi smulkūs trūkumai (pvz., kalkėjimas, lašėjimas, prastai sandarūs sujungimai).
2 balai – vidutinė būklė:
· Apdaila tvarkinga, be pažeidimų; galimas nedidelis nusidėvėjimas, netrukdantis naudojimui.
· Visi įrenginiai veikia be sutrikimų, yra techniškai tvarkingi.
· Nėra drėgmės, pelėsio ar santechnikos defektų.
· Sanitarinė įranga ir paviršiai atitinka kasdienio naudojimo reikalavimus.
3 balai – gera būklė:
· Apdaila labai geros būklės, be pažeidimų ar nusidėvėjimo požymių.
· Visi įrenginiai pilnai veikiantys, techniškai ir vizualiai tvarkingi.
· Vonia ir tualetas paruošti naudoti be jokių papildomų remonto ar korekcijų darbų.
	

	
	Kambariai ir koridorius
	0–3

	
	0 balų – netinkama būklė:
· Apdaila stipriai pažeista: plyšiai, atsisluoksniavimai, drėgmė, pelėsis.
· Yra pavojingų grindų defektų: iškilusios, laisvos ar pažeistos lentos / panelės, konstrukciniai pažeidimai.
· Elektros instaliacija neveikia arba kelia pavojų (atviri laidai, pažeistos rozetės, nestabilus veikimas).
1 balas – prasta būklė:
· Apdaila turi aiškių nusidėvėjimo požymių: įbrėžimai, dėmės, nedideli atsisluoksniavimai.
· Grindys, durys, sienos ar lubos turi pavienių kosmetinių defektų, netrukdančių naudoti.
· Elektros instaliacija veikia, nėra pavojingų atvirų laidų, tačiau galimi smulkūs techniniai ar vizualiniai trūkumai.
2 balai – vidutinė būklė:
· Apdaila tvarkinga, be pažeidimų; galimas nedidelis nusidėvėjimas, netrukdantis funkcijai.
· Grindys, durys ir sienos stabilios, be atsiskyrimų ar deformacijų.
· Nėra drėgmės ar pelėsio.
· Elektros instaliacija tvarkinga ir saugi, visi pagrindiniai taškai veikia.
3 balai – gera būklė:
· Apdaila labai geros būklės, be pažeidimų ar nusidėvėjimo požymių.
· Grindys, durys ir sienos tvarkingos, stabilios, vizualiai kokybiškos.
· Elektros instaliacija pilnai veikianti, visi elementai tvirtai pritvirtinti ir saugūs.
· Patalpos parengtos naudoti be jokių papildomų darbų.
	

	III.
	Energinio naudingumo klasė (E):
	Maksimalus balas – 20

	
	A++
	20 balų

	
	A+
	18 balų

	
	A
	16 balų

	
	B
	14 balų

	
	C
	12 balų

	
	D
	10 balų

	
	E
	8 balai

	
	F
	6 balai

	
	G
	4 balai


45. Ekonominio naudingumo nustatymas:
45.1. ekonominis naudingumas (S) apskaičiuojamas sudedant pasiūlymo kainos (C) ir kitų kriterijų (T) ir (E) balus:
;
45.2. pasiūlymo kainos (C) balai apskaičiuojami mažiausios pasiūlytos (suderėtos) 1 kv. m kainos (Cmin) ir vertinamo pasiūlymo (suderėto) 1 kv. m  kainos (Cp) santykį dauginant iš vertinimui skirto kainos maksimalaus balo (X = 50):
;
45.3. kriterijų (Ti) balai priskiriami tiesiogiai;
45.4. kriterijų (T) balai apskaičiuojami sudedant atskirų kriterijų (Ti) balus:

45.5. kriterijų (E) balai priskiriami tiesiogiai;
45.6. maksimalus balų skaičius – 100.

VIII SKYRIUS
PRETENZIJŲ PATEIKIMAS IR NAGRINĖJIMAS
 
46. [bookmark: part_c0a647a6af6744a7814607dd2cedf0a4]Kiekvienas pirkimu suinteresuotas kandidatas, kuris mano, kad perkančioji organizacija nesilaikė šio Aprašo nuostatų ir pažeidė ar pažeis jo teisėtus interesus, turi teisę pareikšti pretenziją perkančiajai organizacijai.
47. [bookmark: part_94f0ffc0810840788a2e1671c8c5eda3]Pretenzija turi būti pareikšta raštu per 5 darbo dienas nuo perkančiosios organizacijos informacijos apie priimtą sprendimą raštu išsiuntimo kandidatams dienos.
48. [bookmark: part_ef2b91c71ee845588a052c84b3b6efce]Pretenzija, pateikta praleidus Aprašo 50 punkte nustatytą terminą, grąžinama ją pateikusiam kandidatui.
49. [bookmark: part_3edf838945eb4c8fa126aee9653d0c12]Jeigu kandidato pretenzija gauta iki sprendimo dėl derybas laimėjusio kandidato priėmimo, perkančioji organizacija privalo sustabdyti pirkimo procedūras, iki išnagrinės šią pretenziją ir priims dėl jos sprendimą.
50. [bookmark: part_bf94d8806b934bb6b1cabbcd488854dd]Jeigu dėl pretenzijų nagrinėjimo pratęsiami šiame Apraše nustatyti pirkimo procedūrų terminai, apie tai perkančioji organizacija informuoja kandidatus, su kuriais deramasi, ir nurodo terminų nukėlimo priežastį.
51. [bookmark: part_085ff9d2b23c46beb512b99eb861c467]Perkančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiam kandidatui ir kitiems derybose dalyvavusiems kandidatams apie priimtą sprendimą.
52. [bookmark: part_6091542f1b924c0fbc08a5234e34742a]Kandidatas perkančiosios organizacijos sprendimus ar sprendimus dėl išnagrinėtų pretenzijų gali apskųsti teismui.

IX SKYRIUS
PIRKIMO SUTARTIS
 
53. [bookmark: part_a5b1b9a2d4cd4da9a5785040b8212f83][bookmark: part_75e4cf617bf5495fa0e3f23ae7392a3f]Perkančioji organizacija ne vėliau kaip per 3 darbo dienas nuo sprendimo dėl derybas laimėjusio kandidato priėmimo dienos, išsiunčia šiam kandidatui kvietimą sudaryti pirkimo sutartį.
54. [bookmark: part_a358ac8575f6495f9fe932639e804c7d][bookmark: part_2be6b6e591514b6c999417200d8cbd3d][bookmark: part_1b620c5eb60748ca8e5c565cb3512c2a]Jeigu kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis arba pirmenybės teisę įsigyti nekilnojamąjį daiktą įgyvendina šią teisę turintys asmenys ir todėl kandidatas negali sudaryti sutarties su perkančiąja organizacija, laikoma, kad jis atsisakė sudaryti pirkimo sutartį. Tokiu atveju perkančioji organizacija siūlo sudaryti pirkimo sutartį kandidatui, kurio pasiūlymas pagal sudarytą pasiūlymų eilę yra pirmas po kandidato, atsisakiusio sudaryti pirkimo sutartį, nekilnojamojo daikto įsigijimo nuosavybėn atveju – vadovaudamasi Aprašo 39 punktu, atlieka tokio kandidato nekilnojamojo daikto vertinimą.
55. [bookmark: part_2c1371a151874ee995a70e503e9877ad]Galiojanti pirkimo sutartis gali būti keičiama neatliekant naujos pirkimo procedūros pagal šį Aprašą, kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose siekiant nustatyti pirkimo sutarties peržiūros sąlygas ar pasirinkimo galimybes, įskaitant sutarties termino, perkamo kiekio, apimties, objekto pakeitimą. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.
56. Pirkimo sutartis sudaroma Lietuvos Respublikos civilinio kodekso ir kitų sutarčių sudarymą reguliuojančių teisės aktų nustatyta tvarka.
57. Pirkimo sutarties sudarymo išlaidas apmoka pirkėjas.
58. Pageidaujama pirkimo sutarties sudarymo data – per 3 mėn. nuo pasiūlymų pateikimo datos. Savivaldybė įsigytu butu gali pradėti naudotis iškart po pirkimo sutarties pasirašymo, nebent sutartyje nustatyta kitaip.
59. Prieš pasirašydamas pirkimo sutartį pardavėjas pirkėjui turi pateikti:
59.1. buto, jo priklausinių (rūsių ir pan.), pašto dėžutės ir kitus raktus;
59.2. buto kadastro duomenų bylą;
59.3. buto energinio naudingumo sertifikatą ar kitus, energinio naudingumo klasę pagrindžiančius, dokumentus;
59.4. atsiskaitymą už komunalines ir kitas paslaugas pagrindžiančius dokumentus.
60. [bookmark: part_7fc2ea4cda874b798848ae140e226ac9]Pinigai už nupirktą butą pervedami į pardavėjo nurodytą sąskaitą per 30 kalendorinių dienų nuo pirkimo sutarties sudarymo.
61. [bookmark: part_abaef7455599487ebfe5418a4215d493][bookmark: part_121bd6c26adc490a982257678d0a7eec]Pasirašius pirkimo sutartį, perkančioji organizacija įsigytus nekilnojamuosius daiktus nedelsdama įtraukia į apskaitą.
62. Pirkimo sutartys, skelbimai, kvietimai, pirkimo dokumentai ir kiti su pirkimu susiję dokumentai saugomi Lietuvos Respublikos dokumentų ir archyvų įstatymo nustatyta tvarka.

X SKYRIUS
BAIGIAMOSIOS NUOSTATOS

63. Kandidatai privalo laikytis visų šiame Apraše, jo prieduose ir kituose pirkimo ar su pirkimu susijusiuose dokumentuose nustatytų sąlygų ir reikalavimų. Išlaidos, susijusios su dalyvavimu derybose, kandidatams nekompensuojamos.
64. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.

_______________________

